**Міндетті әлеуметтік медициналық сақтандыру жүйесіндегі пациенттердің құқықтары**

Міндетті медициналық сақтандыру жүйесінде көрсететін медициналық көмекті, меншік түріне қарамастан әлеуметтік медициналық сақтандыру Қорымен медициналық қызметтерді сатып алу шартын жасасқан медициналық ұйымдар көрсетеді және олар мемлекеттік және жекеменшік денсаулық сақтау субъектілерінің теңдігі негізінде Қордың қойылатын талаптарына толық сәйкес келуі тиіс. Қор медициналық қызмет көрсетуді сапалы, жоғары деңгейде көрсететін өнім берушілерден сатып алатын болады, бұл механизм медициналық ұйымдар арасында бәсекелестікті арттырады. Шарттар жасауда басым құқығына денсаулық сақтау саласындағы аккредиттеуден өткен медициналық ұйымдар ие болады.

Денсаулық сақтау субъектілерінің МӘМС жүйесінде медициналық көмек көрсеткен қызметтеріне ақы төлеу шарттық міндеттемелерін бақылау бойынша медициналық қызмет көрсетудің сапасы мен көлеміне, денсаулық сақтау саласындағы мемлекеттік бақылау және қадағалау нәтижелерін ескере отырып жүзеге асырылады. Осылайша, Қор жосықсыз медициналық қызмет көрсететін өнім берушілерге экономикалық шаралармен әсер ету арқылы пациенттердің құқықтарын қорғауға қатысады.

Азаматтар медициналық көмек алу үшін меншік түріне қарамастан және уәкілетті органмен бекітілген медициналық көмектің көлемін көрсететін, міндетті медициналық сақтандыру Қорымен шарт жасасқан кез-келген медициналық ұйымды таңдауға құқылы.

Тегін медициналық көмектің кепілдік берілген көлемі шеңберінде және МӘМС жүйесінде қызмет көрсететін өнім берушілер болып табылатын жеке медициналық ұйымдардың тізбесін Қордың ресми сайтынан алуға болады.

**«Әлеуметтік медициналық сақтандыру қоры»**

**КЕАҚ Қарағанды облысы бойынша филиалының**

**директоры Ф.Қопобаев**